**Kalocsai Vagyonhasznosítási és Könyvvezető Nonprofit Kft.**

**Nyilvános pályázati felhívást**

**tesz közzé**

**a kalocsai ingatlan nyilvántartásban 2301/A hrsz. alatt felvett, 6300 Kalocsa, Malomszög u. 2. szám alatt található, 2 épületrészből álló, összesen 68 m2 alapterületű lakóingatlan bérbeadás útján történő hasznosítására**

Kiíró megnevezése: **Kalocsa Város Önkormányzata Szociális Bizottsága**

Kiíró székhelye: **6300 Kalocsa, Szent István király út 35.**

Lebonyolító megnevezése: **Kalocsai Vagyonhasznosítási és Könyvvezető Nonprofit Kft.**

Lebonyolító székhelye: **6300 Kalocsa, Paksi köz 15.**

Pályázat célja: **6300 Kalocsa, Malomszög u. 2. szám alatt található 2 épületrészből álló, összesen 68 m2 alapterületű lakóingatlan határozott idejű, bérbeadás útján történő hasznosítása**

Pályázat jellege: **nyilvános**

Bérbeadás módja: **szociális alapon történő bérbeadás**

Pályázat tárgya:

* település: **Kalocsa**
* fekvése: **Szőlőhegy**
* helyrajzi szám: **2301/A hrsz.**
* alapterület: **68 m2** **(34+34 m2)** **hasznos alapterület**
* helyiség felhasználása: **lakóingatlan**
* elrendezés:

*-* A épület: előtér, szoba-konyha, szoba, mosdó-WC

*-* B épület: előtér, szoba-konyha, szoba, fürdő-WC

* komfortfokozat:

*-* A épület: félkomfortos

*-* B épület: komfortos

* használati érték: **megfelelő**
* fűtés:

*-* A épület: fatüzelésű kandalló

*-* B épület: gázfűtés

lakóingatlan **hasznosítása bérbeadás útján.**

Ajánlatok benyújtásának helye: **Kalocsai Vagyonhasznosítási és Könyvvezető Nonprofit Kft. ügyfélszolgálata – 6300 Kalocsa, Paksi köz 15., 3-as iroda – hétfő- csütörtök: 08.00-15.00 óra között, pénteken 08.00-12.00 óra között a pályázat benyújtásának határidejéig.**

Pályázatok benyújtásnak módja: **írásban, 1 példányban, zárt borítékban, a mellékelt nyomtatványok kitöltésével. A borítékon fel kell tüntetni a „6300 Kalocsa, Malomszög u. 2. szám alatti lakóingatlan”, valamint a „boríték csak az ajánlattételi határidő leteltét követően bontható fel!” szövegeket, illetve a pályázó telefonos elérhetőségét.**

Pályázat benyújtási határideje: **2025. május 16. 08.00 órától – 2025. június 2. 15.00 óráig**

Ajánlati kötöttség időtartama: **a pályázat benyújtásától számított 60 nap**

A bérleti jogviszony tervezett kezdete: **2025. június 16.**

A jelen pályázati felhíváson kívül további részletes pályázati dokumentáció nem készült.

Fizetendő bérleti díj mértéke:

lakbér:

A épület: 151 Ft/m2/hó x 34 m2 = bruttó 5.134,- Ft/hó

B épület: 570 Ft/m2/hó x 34 m2 = bruttó 19.380,- Ft/hó

**Összesen fizetendő bérleti díj: bruttó 24.514,- Ft/hó**, mely összeg a közüzemi díjakat nem tartalmazza

A lakbér mértékét a Képviselő-testület minden évben az Önkormányzat költségvetési rendeletének elfogadása előtt határozza meg. Az új lakbért minden év április 1-től a következő április 1-ig kell alkalmazni.

**Bérbeadás időtartama:** határozott időtartam, a TOP-4.3.1-15-BK1-2020-00011 azonosító számú pályázat fenntartási időszakának lezárásáig (melynek várható időpontja: 2028. február 17.), 30 napos felmondási idővel

A nyertes pályázó a lakásra megtekintett állapotban köt bérleti szerződést.

**A lakás kizárólag az alábbi időpontokban tekinthető meg (kollégánkkal történő telefonos egyeztetést követően, elérhetősége: 06-30/985-3445):**

**2025. május 21., szerda 14.00-15.00 óráig**

**2025. május 27., kedd 10.00-11.00 óráig**

**Bérbeadás feltételei:** a szociális alapon történő bérbeadás feltételeit Kalocsa Város Önkormányzat Képviselő-testülete a lakások és helyiségek bérletéről szóló 11/2006. (VI. 22.) számú rendelete szabályozza, valamint jelen ingatlan esetében a TOP-4.3.1-15-BK1-2020-00011 azonosító számú „Szociális városrehabilitáció Kalocsán” megnevezésű pályázat írja elő.

**1. A TOP-4.3.1-15-BK1-2020-00011 projektnek megfelelően az ingatlanra az alábbi feltételeknek megfelelő személy pályázhat:**

a.) aki a költözés időpontja előtt legalább 1 évvel életvitelszerűen szegregátumban/szegregációval veszélyeztetett területen élt. Az életvitelszerű ott tartózkodást lakcímkártya hiányában a Jegyző igazolja.

Szegregációval veszélyeztetett terület:

* Dózsa György utca – Hősök útja és Gödrök köze által határolt szakasza
* Hősök útja – Dózsa György utca és Gödrök köze által határolt szakasza
* Gödrök köze
* Petőfi Sándor utca – Szőlők köze út és Kertekalja sor által határolt szakasza
* Szőlők köze út – Petőfi Sándor utca és Csatorna utca által határolt szakasza
* Kertekalja sor – Petőfi Sándor utca és Rózsa köz által határolt szakasza
* Vízmű utca
* Rózsa köz – Szőlők köze út és Kertekalja sor által határolt szakasza
* Malomszögi utca – Vízmű utca és Csatorna utca által határolt szakasza
* Csatorna utca – Szőlők köze út és Malomszögi utca által határolt szakasza

b.) aki vállalja az együttműködést az integráció céljának elérésében az Önkormányzattal, konzorciumi partnerekkel és a TOP 5.2.1-es konstrukciójában biztosított szociális munkással.

**2. Szociális helyzet alapján az a saját lakással nem rendelkező személy – a vele együtt költözőket is figyelembe véve – pályázhat:**

a.)   akinek a pályázati kiírást megelőző egy év átlagában megállapított egy főre jutó jövedelme a szociális igazgatásról és a szociális ellátásokról szóló helyi rendelet szerinti rendkívüli települési támogatásra való jogosultsági határ kétszeresét nem haladja meg (*család esetén jelenleg 102.600,- Ft-ot, egyedül élő esetén jelenleg 114.000,- Ft-ot*).

b.)   aki a szociális igazgatásról és a szociális ellátásokról szóló 1993. évi III. tv. 4.§ (1) b.) pontja szerinti vagyonnal nem rendelkezik, vagyis nincs a tulajdonában hasznosítható ingatlan, jármű, továbbá vagyoni értékű jog, amelynek

ba) külön-külön számított forgalmi értéke, illetőleg összege az öregségi nyugdíj mindenkori legkisebb összegének a harmincszorosát, vagy

bb) együttes forgalmi értéke az öregségi nyugdíj mindenkori legkisebb összegének a nyolcvanszorosát meghaladja, azzal, hogy a szociális rászorultságtól függő pénzbeli és természetbeni ellátások jogosultsági feltételeinek vizsgálatánál nem minősül vagyonnak az az ingatlan, amelyben az érintett személy életvitelszerűen lakik, az a vagyoni értékű jog, amely az általa lakott ingatlanon áll fenn, továbbá a mozgáskorlátozottságra tekintettel fenntartott gépjármű;

c.)   aki a bérleti ajánlat benyújtásakor, illetőleg az azt megelőző 5 éven belül, az ország területén beköltözhető lakástulajdonnal, lakástulajdonon fennálló haszonélvezeti joggal, egyéb használati joggal, üdülővel, továbbá beépíthető lakótelekkel, üdülőtelekkel nem rendelkezik, illetve nem rendelkezett.

d) **Amennyiben a pályázat szerint a lakásban több keresőképes személy költözne életvitelszerűen – akár átmeneti jelleggel is- a jogosultság megállapításához legalább összesen 8 órás munkaviszonynak megfelelő vagy munkavégzésre irányuló egyéb jogviszony folyamatos fennállását igazolni szükséges.**

A szociális helyzet alapján legfeljebb az alábbi méretű lakás adható bérbe az együttlakó személyek számától függően:

* 2 személyig: 1 - 2 lakószoba
* 3 személy esetében: 1,5 - 2,5 lakószoba
* 4 személy esetében: 2,5 - 3 lakószoba,
* minden további személy esetén további fél szobával nő a lakásigény mértékének felső határa.
* 3 vagy több gyermeket nevelő család esetében a lakásigény mértékének felső határa minden további személy esetén 1 szobával nő.

**3. A pályázók közül elsőbbséget élveznek különösen:**

1. akik életveszélyes, vagy egészségre ártalmas körülmények között laknak,
2. albérletben lakók, hajléktalanok,
3. a zsúfoltabb lakáskörülmények között élők,
4. munkaképtelenek, súlyos egészségkárosodásban vagy testi fogyatékosságban szenvedők,
5. fiatal házasok a *Bérbeadás feltételei 1. a-b)* pontjában foglalt feltételek teljesülése esetén
6. kalocsai lakosok,
7. akik önkormányzati lakásbérleményt kívánnak cserélni a *Rendelet 6.§. (3)* bekezdés szerint.

Nem köthető bérleti szerződés azzal a szociálisan rászorult ajánlattevővel,

a.) aki lakásbérleti jogáról pénzbeli térítés ellenében a Bérbeadó javára, vagy bármely módon hozzátartozója javára 5 éven belül lemondott;

b.) aki önkényesen foglalt el bérlakást, az önkényes lakásfoglalástól számított 5 éven belül;

c.) aki bérleti ajánlatában olyan valótlan adatot közöl, amely jogosulatlan előnyhöz juttathatná.

**5. Egyéb feltételek:**

* ajánlatot az a szociálisan rászoruló személy is tehet, aki a pályázati felhívás megjelenésekor önkormányzati bérlakásban lakik, de a lakás mérete, komfortfokozata miatt másik lakást kíván igényelni. Ez esetben a pályázónak igazolnia kell, hogy lakbér hátraléka nincs, illetve, hogy a korábbi bérleményét rendeltetésszerű használatra alkalmas állapotban adja vissza Bérbeadónak.
* a pályázatban csak azok vehetnek részt, akik a kiírt pályázatra határidőben jelentkeznek (újra jelentkeznek), annak feltételeit maradéktalanul teljesítik,
* egyszerre hirdetett több lakás esetén egy pályázó legfeljebb három lakásra pályázhat egy időben.

**A benyújtott ajánlatnak tartalmaznia kell:**

* ajánlattevő nevét, személyes adatait (személyi igazolvány, lakcím kártya fénymásolata), családi állapotát, lakcímét, munkahelyét,
* ajánlattevővel együtt költöző személy(ek) nevét, személyes adatait (személyi igazolvány, lakcím kártya fénymásolata), rokonsági fokát,
* a családban jövedelemmel rendelkezők jövedelem – és munkáltatói igazolásait
* ajánlattevő és az együtt költözők nyilatkozatát a Bérbeadás feltételei a-b) pontjaiban meghatározott mértékű ingó és ingatlan vagyonukról, azok értékéről,
* ajánlattevő nyilatkozatát a pályázat megismeréséről és elfogadásáról,
* ajánlattevő nyilatkozatát, melyben tudomásul veszi és elfogadja, hogy nyertes pályázat esetén (ő nyeri meg a pályázatot), amennyiben a bérleti jog elnyerésétől számított 8 napon belül nem köti meg a bérleti szerződést, akkor a soron következő bérleti feltételeknek megfelelő, érvényes ajánlatot tevő lép a helyébe.

**Bontás:** a bérleti ajánlatokat tartalmazó borítékokat zártkörű tárgyaláson kell felbontani, ahol a Lebonyolító, valamint a Kiíró képviselői lehetnek jelen. A bontási eljárásról jegyzőkönyv készül.

**Érvénytelen a pályázat:**

* ha azt olyan ajánlattevő nyújtotta be, aki nem jogosult a pályázaton részt venni,

Pályázni jogosult:

1. a magyar állampolgár, valamint az Európai Unió valamely tagállamának állampolgára,
2. bevándorlási engedéllyel rendelkező személy,
3. letelepedési engedéllyel rendelkező személy,
4. a magyar hatóság által menekültként elismert személy,
5. az Európai Szociális Kartát megerősítő országoknak a harmadik országbeli állampolgárok beutazásáról és tartózkodásáról szóló 2007. évi II. törvény rendelkezései szerint jogszerűen Magyarországon tartózkodó állampolgárai.

* ha az ajánlatot a kiírásban meghatározott benyújtási határidő lejárta után nyújtották be,
* ha az ajánlat nem felel meg a pályázati kiírásban foglalt feltételeknek.

**Eredménytelen az eljárás:**

* nem érkezett ajánlat,
* kizárólag érvénytelen ajánlatok érkeztek,
* a Kiíró a pályázati felhívásban és a részletes pályázati kiírásban meghatározott szempontok alapján az egyik ajánlatot sem tartja megfelelőnek,
* valamely ajánlattevőnek az eljárás tisztaságát vagy a többi ajánlattevő érdekeit súlyosan sértő cselekménye miatt a Kiíró az eljárás érvénytelenítéséről döntött.

Pályázatok elbírálásának határideje: **pályázat benyújtását követő 15 napon belül**

Pályázat elbírálására jogosult: **Kalocsa Város Önkormányzata Szociális Bizottsága**

**A pályázatok elbírálásának módja:** A benyújtott pályázatok elbírálására zártkörű ülésen kerül sor a benyújtási határidőt követő 15 napon belül, ahol a Lebonyolító képviselői és a Kiíró képviselői lehetnek jelen.

**Pályázati egyéb feltételek:** A Kiíró fenntartja azon jogát, hogy a nyertes ajánlattevő visszalépése esetén, a soron következő, a szociális alapon történő bérbeadás feltételeinek megfelelő ajánlattevővel köt szerződést. A Kiíró fenntartja azt a jogát, hogy a pályázati eljárást eredménytelennek nyilváníthatja. A Kiíró a pályázati felhívást az ajánlatok benyújtására megjelölt időpontig indokolás nélkül visszavonhatja. E döntést a Kiíró a pályázati kiírás meghirdetésével azonos módon teszi közzé. A Kiíró a részletes pályázati kiírásban meghatározott pályázati feltételeket a pályázat során megváltoztathatja. Amennyiben a pályázati feltételek módosításra kerülnek, a módosítást követően 10 nappal meghosszabbításra kerül a pályázatok benyújtására rendelkezésre álló határidő. Indokolt esetben egy alkalommal a pályázatok benyújtási határideje legfeljebb 15 nappal meghosszabbítható. A Kiíró fenntartja azt a jogát, hogy az ajánlatok bontását követően a három legelőnyösebb ajánlattevővel a kiírásban meghatározott bírálati szempontok tekintetében tárgyalást folytasson, valamint az ajánlatok kiegészítését kérje.

**A pályázattal kapcsolatban tájékoztatást nyújt:**

Kalocsai Vagyonhasznosítási és Könyvvezető Nonprofit Kft. ügyfélszolgálata

6300 Kalocsa, Paksi köz 15., 3-as számú iroda

E-mail: [ugyfelszolgalat@kalocsavagyon.hu](mailto:ugyfelszolgalat@kalocsavagyon.hu)

Név, telefon: Király Edit, 06-30/574-7945 (munkaidőben hívható)

**Pályázati felhívás közzététele:**

* Polgármesteri Hivatal hirdetőtábla
* Kalocsa Város Önkormányzata honlapja